Document ID: 32006R1666

32006R1666
L 320/47
SLUŽBENI LIST EUROPSKE UNIJE
UREDBA KOMISIJE (EZ) br. 1666/2006
od 6. studenoga 2006.
o izmjeni Uredbe (EZ) br. 2076/2005 o utvrđivanju prijelaznih mjera za provedbu Uredbi (EZ) br. 853/2004, (EZ) br. 854/2004 i (EZ) br. 882/2004 Europskog parlamenta i Vijeća
(Tekst značajan za EGP)
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske zajednice,
uzimajući u obzir Uredbu (EZ) br. 853/2004 Europskog parlamenta i Vijeća od 29. travnja 2004. o utvrđivanju posebnih higijenskih pravila za hranu životinjskog podrijetla (1), a posebno njezin članak 9.,
uzimajući u obzir Uredbu (EZ) br. 854/2004 Europskog parlamenta i Vijeća od 29. travnja 2004. o utvrđivanju posebnih pravila organizacije službenih kontrola proizvoda životinjskog podrijetla namijenjenih prehrani ljudi (2), a posebno njezin članak 16.,
budući da:
(1)
Uredbom Komisije (EZ) br. 2076/2005 (3) predviđene su prijelazne mjere za provedbu Uredbi (EZ) br. 853/2004, (EZ) br. 854/2004 i (EZ) br. 882/2004 Europskog parlamenta i Vijeća (4). Nužno je izmijeniti određene odredbe.
(2)
Odlukom Komisije 2006/766/EZ (5) utvrđen je popis trećih zemalja koje ispunjavaju uvjete iz članka 11. stavka 4. Uredbe (EZ) br. 854/2004 i koje stoga mogu jamčiti da školjkaši, plaštenjaci, bodljikaši i morski glavonošci te proizvodi ribarstva izvezeni u Zajednicu udovoljavaju sanitarnim uvjetima predviđenim zakonodavstvom Zajednice radi zaštite zdravlja potrošača.
(3)
Odlukama Komisije 97/20/EZ (6) i 97/296/EZ (7) određenim trećim zemljama u kojima još nije provedena kontrola Zajednice odobren je, pod određenim uvjetima, izvoz živih školjkaša i proizvoda ribarstva u Zajednicu. Te se Odluke stavljaju izvan snage Odlukom Komisije 2006/765/EZ (8). Ta mogućnost nije predviđena Uredbom (EZ) br. 854/2004. Radi izbjegavanja bilo kakvog remećenja tradicionalnog načina trgovanja, potrebno je privremeno zadržati tu mogućnost.
(4)
Uvjeti koji će se primjenjivati na uvoz živih školjkaša, plaštenjaka, bodljikaša i morskih glavonožaca te proizvoda ribarstva iz tih trećih zemalja ili područja trebaju biti barem istovrijedni onima kojima je uređena proizvodnja i stavljanje na tržište proizvoda Zajednice.
(5)
Ne dovodeći u pitanje opće načelo predviđeno poglavljem II. dijelom A točkom 4. Priloga II. Uredbi (EZ) br. 854/2004 prema kojem živi školjkaši iz područja klase B ne smiju sadržavati količinu veću od 4 600E. coli po 100 g tkiva i intravalvularne tekućine, potrebno je dopustiti toleranciju kod 10 % uzoraka živih školjkaša podrijetlom iz tih područja. Kako tolerancija od 10 % ne predstavlja rizik za javno zdravlje, te da bi se nadležnim tijelima omogućila postupna prilagodba primjeni odgovarajućih odredbi iz Uredbe (EZ) br. 854/2004 s obzirom na razvrstavanje područja B, potrebno je dopustiti prijelazno razdoblje za razvrstavanje tih područja.
(6)
Shodno tome potrebno je izmijeniti Uredbu (EZ) br. 2076/2005.
(7)
Mjere predviđene ovom Uredbom u skladu su s mišljenjem Stalnog odbora za prehrambeni lanac i zdravlje životinja,
DONIJELA JE OVU UREDBU:
Članak 1.
Uredba (EZ) br. 2076/2005 mijenja se kako slijedi:
1.
u članku 7. dodaju se sljedeći stavci 3. i 4.:
„3. Odstupajući od Priloga III. odjeljka VIII. poglavlja III. dijela E Uredbe 853/2004, subjekti u poslovan ju s hranom smiju do 31. listopada 2007. i dalje uvoziti riblje ulje iz objekata u trećim zemljama koji su u tu svrhu odobreni prije stupanja na snagu Uredbe (EZ) br. 1664/2006 (*).
4. Odstupajući od Priloga VI. Uredbe (EZ) br. 2074/2005, proizvodi navedeni u tom Prilogu za koje su izdani odgovarajući uvozni certifikati u skladu s usklađenim propisima Zajednice na snazi prije 1. siječnja 2006. ‚gdje je primjenjivo, i s nacionalnim propisima koje su države članice primjenjivale prije tog datuma u drugim slučajevima, smiju se uvoziti u Zajednicu do 1. svibnja 2007.
(*) SL L 320, 18.11.2006., str. 13.”" 						
2.
u članku 17. dodaje se sljedeći stavak 2.:
„2. Odstupajući od članka 11. stavka 1. Uredbe (EZ) br. 854/2004, države članice smiju odobriti uvoz školjkaša i proizvoda ribarstva iz zemalja navedenih u prilozima I. i II. ovoj Uredbi pod uvjetom da:
(a)
je nadležno tijelo treće zemlje ili područja, dotičnoj državi članici pružilo jamstva da su dotični proizvodi dobiveni pod uvjetima koji su barem istovrijedni onima prema kojima se proizvode i stavljaju na tržište proizvodi Zajednice, i
(b)
nadležno tijelo treće zemlje ili područja, poduzme odgovarajuće mjere kako bi osiguralo da te uvezene proizvode prati zdravstveni certifikat prema predlošku predviđenom Odlukama Komisije 95/328/EZ (**) i 96/333/EZ (***), te da se oni stavljaju samo na domaće tržište države članice uvoznice ili država članica koje dopuštaju isti uvoz.
(**) SL L 191, 12.8.1995., str. 32." 						
(***) SL L 127, 25.5.1996., str. 33.”" 						
3.
umeće se sljedeći članak 17.a:
„Članak 17.a
Razvrstavanje područja za proizvodnju i za ponovno polaganje živih školjkaša
Odstupajući od poglavlja II. dijela A točke 4. Priloga II. Uredbi (EZ) br. 854/2004, nadležno tijelo može i dalje svrstavati u Razred B područja za koja odgovarajuće granične vrijednosti od 4 600E. coli po 100 g u 90 % uzoraka nisu prekoračene.”;
4.
Prilozi I. i II. dodaju se u skladu s Prilogom ovoj Uredbi.
Članak 2.
Ova Uredba stupa na snagu sedmoga dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 6. studenoga 2006.

Labels: 0
3
17
6